Coface: Procentul obligațiunilor în datoria corporativă a crescut de la 14% în 2008 până la 20% în 2016, în țările emergente astăzi, 00:04 Autor: Claudia Medrega Creditul bancar, acordat în special de băncile interne, a rămas în ultimii ani sursa de finanțare preferată de companiile din țările emergente, însă piețele de obligațiuni au crescut într-un ritm rapid, procentul obligațiunilor în datoria corporativă urcând de la 14% în 2008 până la 20% în 2016, potrivit unui studiu realizat de Coface.  „Benefică la nivel global pentru companii și persoane fizice deopotrivă, această diversificare a sursei de finanțare îi reduce costul, crescând capacitatea împrumuturilor în cazul companiilor mici și, nu în ultimul rând, încurajând investițiile“, susțin analiștii Coface.  În perioadele de contracție a creditului bancar, așa cum a fost cazul în țările emergente în timpul crizei dintre anii 2008 și 2009, apoi în 2015 și 2016, finanțarea sub formă de obligațiuni poate oferi companiilor un anumit „spațiu de respiro“, potrivit Coface.